Komisijos Reglamentas (EEB) Nr. 3581/81
1981 m. gruodžio 14 d.dėl aukščiausios statistinės ribos Bendrijos užsienio prekybos statistikoje ir statistikoje apie prekybą tarp valstybių narių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. birželio 24 d. Tarybos reglamentą (EEB) Nr. 1736/75 dėl Bendrijos statistinių duomenų apie užsienio prekybą ir statistinių duomenų apie prekybą tarp valstybių narių [1] su pakeitimais, padarytais Reglamentu (EEB) Nr. 2845/77 [2], ypač jo 24 ir 41 straipsnius,
atsižvelgdama į 1972 m. balandžio 24 d. Tarybos reglamentą (EEB) Nr. 1445/72 dėl prekių nomenklatūros, skirtos Bendrijos užsienio prekybos statistikai ir statistikai apie prekybą tarp valstybių narių [3] su pakeitimais, padarytais Reglamentu (EEB) Nr. 3065/75 [4], ypač jo 5 straipsnio 2 ir 3 dalis,
atsižvelgdama į 1978 m. gruodžio 18 d. Tarybos reglamentą (EEB) Nr. 3180/78, pakeičiantį Europos valiutinio bendradarbiavimo fondas naudojamą apskaitos vieneto vertę [5], vadinamą ekiu,
atsižvelgdama į 1980 m. gruodžio 16 d. Tarybos reglamentą (EEB, Euratomas) Nr. 3308/80 dėl Europos apskaitos vieneto pakeitimo į ekiu Bendrijos teisės aktuose [6],
kadangi po Tarybos reglamento (EEB) Nr. 2845/77 priėmimo kainos pakilo tiek, kad būtina pakelti aukščiausią statistinę ribą nuo 300 iki 400 ekiu, taip siekiant valstybėms narėms suteikti galimybę neberegistruoti statistikos duomenų, susijusių su mažos vertės siuntomis, jei jos šia galimybe pasinaudoti pageidauja taupumo sumetimais,
kadangi aukščiausia statistinė riba, nustatyta ekiu, turėtų būti konvertuota į nacionalines valiutas; kadangi visų valiutų ir ekiu perskaičiavimo kursas kiekvieną dieną kinta; kadangi siekiant nustatyti aukščiausios statistinės ribos vertę būtinas pastovus perskaičiavimo kursas; kadangi pastarasis kursas gali būti paremta vidutiniu perskaičiavimo kursu, nustatytu nuo 1980 m. liepos iki 1981 m. birželio mėn.,
kadangi supaprastinimo tikslais taip nustatytos sumos turėtų būti suapvalintos,
kadangi šiame reglamente pateiktos priemonės atitinka Užsienio prekybos statistikos komiteto nuomonę;
PRIĖMĖ ŠĮ REGLAMENTĄ:
1 straipsnis
Aukščiausia statistinė riba, išreikšta pinigine verte, remiantis Reglamento (EEB) Nr. 1736/75 24 straipsniu, nustatyta ties 400 ekiu.
2 straipsnis
1 straipsnyje nustatyta aukščiausia statistinė riba, išreikšta nacionalinėmis valiutomis, yra ne didesnė nei:
Belgijos-Liuksemburgo ekonominei sąjungai: | BEF/LUF | 16500 |
Danija: | DKK | 3100 |
Prancūzijai: | FRF | 2400 |
Vokietijai: | DEM | 1000 |
Graikijai: | GRD | 24500 |
Airijai: | IEP | 275 |
Italijai: | ITL | 500000 |
Olandijai: | NLG | 1100 |
Jungtinei Karalystei: | GBP | 225 |
3 straipsnis
Šis reglamentas pirmą kartą taikomas statistikos duomenims už 1982 m.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. gruodžio 14 d.